Duoen startede ved en amatørkonkurrence på [[Damhuskroen]] i [[Rødovre]] og deltog herefter ved Egon Hagensens amatørunderholdning, "Underholdningsbussen" i [[1961]]-62.<ref>[http://www.lecia.dk lecia.dk]</ref> Under turnéen med Underholdningsbussen turnerede de og deltog i et hav af amatørkonkurrencer og vandt ikke mindre end 43 på bare to år. I årene '[[1963|63]]-'[[1964|64]] optrådte de sammen med ''The Treffters'', som havde [[Peter Belli]] som forsanger. I [[1964]] udkom deres første album, med to sange skrevet af [[Otto Brandenburg]] og Nat Russel. Søstrene blev i [[1965]] engageret som korpiger til [[Johnny Reimar|Johnny Reimar og The Scarlets]], og overtog i august 1965 Johnny Reimars plads som forsangere i The Scarlets, der nu kunne tage et større internationalt repertoire på programmet. The Scarlets indspillede flere plader, hvor specielt skal nævnes indspilningerne fra [[1969]], den amerikanske komponist, Jim Webbs sang, [[Wichita Lineman]]. Duoen optrædte endvidere som kor for bl.a. [[Pedro Biker]], [[Grethe og Jørgen Ingmann]], [[Birthe Kjær]] og [[Bjørn Tidmand]].<ref name = fortune/>
Personbillede_savnes Musik Foreninger Organisationer